cyanic-selkie/wikianc huggingface dataset:
রিয়াজ
প্রাথমিক জীবন ও কর্ম জীবন
রিয়াজ ১৯৭২ সালে ফরিদপুর জেলা সদরের কমলাপুর মহল্লায় একটি সম্ভ্রান্ত মুসলিম পরিবারে জন্মগ্রহণ করেন। তার ছেলেবেলা কেটেছে ফরিদপুর শহরের সিএনবি স্টাফ কোয়ার্টার্সের চৌহদ্দিতে। তার বাবা জাইনুদ্দিন আহমেদ সিদ্দিক ছিলেন সরকারি অফিসের একজন কর্মকর্তা; মাতা আরজুমান্দ আরা বেগম গৃহিণী ছিলেন। রিয়াজ পরিবারের কনিষ্ঠ সন্তান। তার পরিবারের অন্যান্য সদস্যরা হলেন বড় ভাই রাইজুদ্দিন আহমেদ সিদ্দিক এবং ছয় বোন জিন্ন্যা আরা, সুলতানা জাহানারা সিদ্দিক, সুলতানা রওনক আরা, সুলতানা রওশন জামিল, সুলতানা সালমা শাহীন ও সুলতানা ফাতেমা শিরিণ। সকলেই বিবাহিত। ছোটবেলায় রিয়াজের ইচ্ছা ছিল স্থপতি হবেন; পরে পরিবারের বড়দের উৎসাহে যশোরে বিমানবাহিনীতে ভর্তি পরীক্ষা দেন এবং উত্তীর্ণ হন। যথাযথ প্রশিক্ষণ শেষে তিনি বাংলাদেশ বিমান বাহিনীতে বিমানচালক হিসেবে যোগদান করেন। বৈমানিক হিসাবে তিনি একটি জেট ফাইটারে মোট ৩০০ ঘণ্টা উড্ডয়ন সম্পন্ন করেন।
রিয়াজ শৃঙ্খলা ভঙ্গের দায়ে ১৯৯৩ সালে বিমানবাহিনী থেকে চাকরিচ্যুত হন।
চাকরিচ্যুতির পর তিনি বাড়ি ছেড়ে ঢাকা শহরে পাড়ি জমান এবং চাচাতো বোন চলচ্চিত্র অভিনেত্রী ববিতার হাত ধরে ১৯৯৫ সালে বাংলাদেশের চলচ্চিত্র শিল্পে একজন অভিনেতা হিসেবে আত্মপ্রকাশ করেন। অভিনয়ের পাশাপাশি তিনি ২০০৬ সালে মুক্তিপ্রাপ্ত হৃদয়ের কথা চলচ্চিত্রটি প্রযোজনা করেন। বর্তমানে রিয়াজ চলচ্চিত্রে অভিনয়ের পাশাপাশি ঢাকার বনানীতে ইয়েস কর্পোরেশন নামে একটি কোমল পানীয় উৎপাদনকারী ব্যবসায় প্রতিষ্ঠানের সাথে যুক্ত রয়েছেন। এছাড়াও হাউজিং কোম্পানি আশিয়ান গ্রুপ-এর পরিচালক ও প্রধান নির্বাহী কর্মকর্তার দায়িত্ব পালন করছেন। সম্প্রতি একটি সাক্ষাত্কারে রিয়াজ ইঙ্গিত দেন যে, তিনি বর্তমানে ব্যবসা ও চাকরি থেকে দূরে রয়েছেন।
শিক্ষা জীবন
রিয়াজ তার ছেলেবেলা থেকেই উদ্যমী, খেলাধুলাপ্রিয়, লেখাপড়ায় উজ্জ্বল ছিলেন। তিনি স্থপতি হওয়ার স্বপ্ন নিয়ে ১৯৭৭ সালে ফরিদপুর জেলা সদরে অবস্থিত তারার মেলা উইলস্ লিটল ফ্লাওয়ার স্কুলে তার শিক্ষা জীবন শুরু করেন। পরে ফরিদপুর জিলা স্কুলে ভর্তি হন, সেখানে ৮ম শ্রেণী পর্যন্ত অধ্যয়ন করেন। পরবর্তীতে ফরিদপুর সদরে অবস্থিত ময়েজউদ্দীন হাই স্কুলে ভর্তি হন এবং সেখান থেকে এসএসসি পাশ করেন। এরপর ফরিদপুর থেকে চলে আসেন পৈতৃক বাসস্থান যশোর জেলায়। তার কলেজ জীবন শুরু হয় যশোর ক্যান্টনমেন্ট কলেজে এইচএসসিতে ভর্তির মাধ্যমে এবং সেখান থেকে এইচএসসি পাশ করেন। এরপর বুয়েটে ভর্তি হওয়ার জন্য ঢাকা এসে কোচিং শুরু করেন, কিন্তু পরিবারের বড়দের উৎসাহে বাংলাদেশ বিমানবাহিনীতে ভর্তি পরীক্ষা দিয়ে উত্তীর্ণ হয়ে বাংলাদেশ বিমান বাহিনী একাডেমীতে ১৯৯১ সালের জুন পর্যন্ত অধ্যয়ন ও প্রশিক্ষণ গ্রহণ করেন। এরই মধ্যে তিনি রাজশাহী বিশ্ববিদ্যালয়ের অধীনে বিএসসি (পাস কোর্স) সম্পূর্ণ করেন। মাঝখানে তিনি তুরস্ক বিমান বাহিনীর দেওয়া একটি বৃত্তিতে টি-থার্টি-সেভেন বিমানের উপরে একটি প্রশিক্ষণ নিতে ঐ দেশে যান। ঐ প্রশিক্ষণটিতে তিনি ভালো ফলাফল অর্জন করেন, যার ফলশ্রুতিতে তুরস্ক বিমান বাহিনী তাকে একটি বিশেষ প্রশিক্ষণের সুযোগ প্রদান করে। কিন্তু বিভিন্ন রকমের প্রক্রিয়াকরণের কারণে প্রশিক্ষণটি নেয়া তার পক্ষে সম্ভব হয়নি।
অভিনয় জীবন
thumb|রিয়াজ, [[সুচন্দা, ববিতা, তিনা ও চম্পা কক্সবাজারে ২০১৪ সালে।]]
রিয়াজের নিজ পরিবারের কেউ অভিনয়ের সাথে সম্পৃক্ত না থাকলেও তার তিন চাচাতো বোন কোহিনুর আক্তার সুচন্দা, ফরিদা আক্তার ববিতা ও গুলশান আরা চম্পা বাংলাদেশের বিখ্যাত চলচ্চিত্র অভিনেত্রী। ছোটবেলায় জনপ্রিয় টিভি সিরিজ টারজান এবং বাংলাদেশী পূর্ণদৈর্ঘ্য চলচ্চিত্র 'টারজান' তরুণ রিয়াজের উপর বিরাট প্রভাব বিস্তার করেছিল। এছাড়াও টম ক্রুজ অভিনীত হলিউড সুপারহিট চলচ্চিত্র টপ গান এবং পুনর্নির্মিত টারজান চলচ্চিত্রও তাকে অনুপ্রাণিত করেছিল। ১৯৯৪ সালে তিনি চাচাতো বোন ববিতার সাথে বাংলাদেশ চলচ্চিত্র উন্নয়ন কর্পোরেশন (বিএফডিসি)-তে ভ্রমণে এসে প্রয়াত অভিনেতা-প্রযোজক জসিম-এর নজরে পড়েন। জসিম যখন তাকে অভিনয়ের প্রস্তাব দেন তখন তিনি অভিনয় সম্পর্কে কিছুই জানতেন না। এক্ষেত্রে ববিতা তাকে উৎসাহিত করেন, কিন্তু তার মা ছিলেন ধর্মভীরু, তাই তার মাকে রাজি করাতে একটু সময় লেগে গিয়েছিল। অবশেষে রিয়াজ ববিতার হাত ধরেই চলচ্চিত্র জগতে পদার্পণ করেন।
১৯৯৫-২০০০
১৯৯৬ খ্রিষ্টাব্দে রিয়াজ খ্যাতনামা চলচ্চিত্রকার দিলীপ বিশ্বাস-এর অজান্তে এবং মোহাম্মদ হোসেন-এর প্রিয়জন-এ অভিনয় করার সুযোগ লাভ করেন। "প্রিয়জন"ই একমাত্র চলচ্চিত্র যাতে রিয়াজ অকালপ্রয়াত অভিনেতা সালমান শাহের সাথে অভিনয় করেন। এছাড়াও মতিন রহমান এর পরিচালনায় মন মানে না ছবির প্রায় ৫০ ভাগ কাজ শেষ করেন সালমান শাহ। ১৯৯৬ সালের জুন মাসে দিলীপ বিশ্বাস এর সাথে ছবির শুটিং দেখতে আসা রিয়াজ পরে সালমানের পরিবর্তে এই ছবিতে অভিনয় করেন। কারণ এর প্রায় তিন মাস পর সালমানের মৃত্যু ঘটে। দিলীপ বিশ্বাস মতিন রহমানের সাথে রিয়াজকে পরিচয় করিয়ে দিয়ে বলেন; "সম্ভব হলে ওকে নিয়ে কাজ করার চিন্তা করতে পারেন" এবং এটিই রিয়াজ-শাবনূর জুটি অভিনীত প্রথম চলচ্চিত্র।
১৯৯৭ খ্রিস্টাব্দে মহাম্মদ হান্নান পরিচালিত প্রাণের চেয়ে প্রিয় চলচ্চিত্রটি বাণিজিক্যভাবে সফলতা লাভ করে এবং এই চলচ্চিত্রটি রিয়াজকে রাতারাতি খ্যাতির চূড়ায় পৌঁছে দেয়। এর মধ্য দিয়ে বাংলাদেশ চলচ্চিত্রে রিয়াজের আসনটি মজবুত হয়ে যায়। এ চলচ্চিত্রের "পড়েনা চোখের পলক" গানটি তাঁকে তরুণ-তরুণীদের হার্টথ্রবে পরিণত করে। একই বছরের ১১ নভেম্বর মুক্তি লাভ করে মতিন রহমান নির্মিত মন মানেনা যেটি রিয়াজ-শাবনূর জুটির প্রথম চলচ্চিত্র এবং এটি সুপার হিট হয়।  শাবনূরের সঙ্গে রিয়াজের দ্বিতীয় ছবি আবিদ হাসান বাদল পরিচালিত তুমি শুধু তুমি। এরপর এই জুটি চলচ্চিত্র মহলে বেশ আলোচিত-সমালোচিত হয়ে ওঠে।
১৯৯৮ খ্রিস্টাব্দে অবমুক্ত পৃথিবী তোমার আমার চলচ্চিত্রটি বড় ধরনের বাণিজ্যিক সফলতা অর্জনে সক্ষম হয়। এটি পরিচালনা করেন বাদল খন্দকার। এছাড়াও আজাদী হাসনাত ফিরোজ পরিচালিত কাজের মেয়ে চলচ্চিত্রটিও বেশ জনপ্রিয়তা অর্জন করে। এই দুটি চলচ্চিত্রেই রিয়াজের বিপরীতে অভিনয় করেন শাবনূর।
রিয়াজ ১৯৯৯ মৌসুমে শাবনূরের বিপরীতে অভিনয় করেন বলিউড সুপারহিট চলচ্চিত্র দিওয়ানা অনুকরণে পরিচালক মতিন রহমান নির্মিত বিয়ের ফুল চলচ্চিত্রে এবং এটিও ব্যবসায়িকভাবে সফলতা অর্জন করে। প্রাণের চেয়ে প্রিয় চলচ্চিত্রটি ব্যাবসায়িক সাফল্য এনে দেয়ায় পরিচালক মহাম্মাদ হান্নান রিয়াজকে নিয়ে ধারাবাহিকভাবে চলচ্চিত্র নির্মাণ শুরু করেন। এগুলো হলো, শাবনূরের বিপরীতে ভালবাসি তোমাকে, পপির বিপরীতে বিদ্রোহ চারিদিকে, রাভিনার বিপরীতে সাবধান, দলপতি, পূর্ণিমার বিপরীতে খবরদার এবং সর্বশেষ শাবনূরের বিপরীতে ভালবাসা ভালবাসা (২০০৭)।
২০০০ সালের ঈদুল ফিতর-এ মুক্তি পায় এফ আই মানিক পরিচালিত চলচ্চিত্র এ বাঁধন যাবেনা ছিঁড়ে। এই চলচ্চিত্রের মধ্যে দিয়ে সাফল্যের স্রোতে আরো এগিয়ে যান তিনি। এরপর তিনি প্রথমবারের মতো জনপ্রিয় কথাসাহিত্যিক ও চলচ্চিত্রকার হুমায়ুন আহমেদের দুই দুয়ারী চলচ্চিত্রে অভিনয় করেন একজন রহস্য মানবের ভূমিকায়। এটিও ব্যবসা-সফল হয় এবং তিনি প্রথমবারের মতো শ্রেষ্ঠ অভিনেতা হিসেবে জাতীয় চলচ্চিত্র পুরস্কার লাভ করেন।
অতঃপর সাঈদুর রহমান সাঈদ নির্মাণ করেন এরই নাম দোস্তী যাতে রিয়াজ-শাবনূর ছাড়াও অভিনয় করেন বলিউড অভিনেতা শক্তি কাপুর। গল্প এবং অভিনয় মিলিয়ে এই চলচ্চিত্রটিও রিয়াজকে সাফল্য এনে দেয়।
২০০১-২০০৫
thumb|190px|২০০১ সালে শুটিংয়ে আহত রিয়াজ তার নিজ বাসায় বিশ্রামে থাকা কালে।
২০০১ সালে মুক্তি পায় পরিচালক মতিন রহমান এর এই মন চায় যে...!। এই চলচ্চিত্রটি আশানুরূপ ব্যবসা সফল হয়নি। গাজী মাহাবুব পরিচালিত প্রেমের তাজমহল চলচ্চিত্রটি সফলতা অর্জন করে এবং বাংলাদেশ চলচ্চিত্র প্রযোজক পরিবেশক সমিতি (বিএফপিডিএ) থেকে শ্রেষ্ঠ চলচ্চিত্র পুরস্কার লাভ করে। ২০০১ সালে ঈদুল ফিতরে মুক্তি পায় পরিচালক দিলীপ বিশ্বাস-এর পুত্র দেবাশীষ বিশ্বাস নির্মিত চলচ্চিত্র শ্বশুরবাড়ী জিন্দাবাদ। ব্যাপক প্রচার এবং নির্মাণশৈলীর কল্যাণে ছবিটি সাফল্য অর্জনে সমর্থ হয়। এই সিনেমায় রিয়াজের অভিনয় দর্শকদের কাছে বেশ আলোচিত হয়। লালন সাইয়ের বিখ্যাত গান "মিলন হবে কতো দিনে"-এর শিরোনামে পরিচালক জাকির হোসেন রাজু নির্মাণ করেন মিলন হবে কতো দিনে চলচ্চিত্র। একই বছর মুক্তি পায় বলিউড অভিনেত্রী রিয়া সেনর সঙ্গে অভিনীত চলচ্চিত্র মনে পড়ে তোমাকে। তবে মনতাজুর রহমান আকবর পরিচালিত এই চলচ্চিত্রটি আশানুরূপ ব্যাবসায়িক সাফল্য অর্জন করেনি। পরের বছর জাকির হোসেন রাজুর ভালোবাসা কারে কয় চলচ্চিত্রে অভিনয় করে তিনি বিএফপিডিএ পুরস্কার-এ শ্রেষ্ঠ অভিনেতার পুরস্কার লাভ করেন।
২০০৪ সালে মুক্তি পায় প্রেমের চলচ্চিত্র রং নাম্বার। চলচ্চিত্রটি পরিচালনা করেন মতিন রহমান। এটিতে রিয়াজের বিপরীতে অভিনয় করেছেন টিভি অভিনেত্রী শ্রাবন্তী। মোবাইল ফোন ব্যবহারে নিত্যদিনের ঘটনা নিয়ে নির্মিত এ চলচ্চিত্রটি সে সময় তরুণ-তরুণীসহ প্রায় সকল শ্রেণীর দর্শকদের কাছে জনপ্রিয়তা লাভ করে। এরপর তিনি কাজ করেন বাংলাদেশের জনপ্রিয় ও প্রয়াত কথাসাহিত্যিক হুমায়ুন আহমেদের মুক্তিযুদ্ধভিত্তিক চলচ্চিত্র শ্যামল ছায়াতে। এই চলচ্চিত্রে রিয়াজ একজন ইমামের চরিত্রে অভিনয় করে আলোচিত হন। এটি ২০০৬ সালে "সেরা বিদেশী ভাষার চলচ্চিত্র" বিভাগে একাডেমি পুরস্কার এর জন্য বাংলাদেশ থেকে নিবেদন করা হয়েছিল। এছাড়াও চলচ্চিত্রটি কয়েকটি আন্তর্জাতিক চলচ্চিত্র উৎসবে প্রদর্শিত হয়। একই বছর বিশ্ব বিখ্যাত কবি রবীন্দ্রনাথ ঠাকুর এর ছোট গল্প শাস্তি অবলম্বনে একই শিরোনামে নির্মিত হয় চলচ্চিত্র শাস্তি। এটি ছিল বাংলাদেশে রবিন্দ্রসাহিত্যের প্রথম অনুপম চলচ্চিত্রায়ন, দ্বিতীয়টি সুভা। রিয়াজ এখানে ছিদাম চরিত্রে অভিনয় করেন। চলচ্চিত্রটি পরিচালনা করেন বাংলাদেশের অন্যতম চলচ্চিত্রকার চাষী নজরুল ইসলাম। রিয়াজ-সহ এ চলচ্চিত্রের সকল শিল্পীর অভিনয় দর্শক-সমালোচকদের কাছে সমাদৃত হয় এবং তিনি মেরিল-প্রথম আলো পূরস্কার পুরস্কারে শ্রেষ্ঠ অভিনেতার (সমালোচক) পুরস্কার লাভ করেন।
thumb|190px|left|রিয়াজ আগুনের মধ্য দিয়ে শট দিচ্ছেন।
২০০৫ সালে প্রখ্যাত চলচ্চিত্র পরিচালক, ঔপন্যাসিক ও গল্পকার জহির রায়হান এর কালজয়ী উপন্যাস হাজার বছর ধরে অবলম্বনে একই শিরোনাম নির্মিত হয় হাজার বছর ধরে। ছবিটি পরিচালনা করেন জহির রায়হানের সহধর্মিনী এক সময়ের জনপ্রিয় চলচ্চিত্র অভিনেত্রী কোহিনুর আক্তার সুচন্দা। রিয়াজ এই চলচ্চিত্রে অভিনয়ের জন্য পারিশ্রমিক হিসাবে নিয়েছিলেন শুধুমাত্র ১০১ টাকা। রিয়াজ উপন্যাসের মন্টু চরিত্রে অভিনয় করে চলচ্চিত্র বোদ্ধাদের কাছে আলোচিত হন এবং জিতে নেন মেরিল-প্রথম আলো পুরস্কারের শ্রেষ্ঠ অভিনেতার পুরস্কার। এছাড়াও রিয়াজ ভারতীয় চলচ্চিত্রকার ও অভিনেতা মহেশ মাঞ্জরেকারের ইট ওয়াজ রেইনিং দ্যাট নাইট নামে একটি ইংরেজি চলচ্চিত্রে অভিনয় করেছেন। এই চলচ্চিত্রে রিয়াজ বলিউড অভিনেত্রী সুস্মিতা সেনের সাথে কাজ করেছেন। চলচ্চিত্রটি মুক্তি পায়নি।
২০০৬-২০১০
২০০৬ সালে চলচ্চিত্রকার মোরশেদুল ইসলাম নির্মাণ করেন খেলাঘর। বাংলা সাহিত্যের অন্যতম কথাশিল্পী মাহমুদুল হকের ১৯৮৪ সালে প্রকাশিত যুদ্ধকালের চিরন্তন প্রেমের গল্পের উপন্যাস খেলাঘর অবলম্বনে চলচ্চিত্রটি নির্মিত হয়। এই সিনেমায় রিয়াজের বিপরীতে অভিনয় করেন সোহানা সাবা। এই চলচ্চিত্রে অভিনয় করে রিয়াজ বিএফএফএস চলচ্চিত্র পুরস্কার-এ শ্রেষ্ঠ অভিনেতা বিবেচিত হয়েছিলেন। চলচ্চিত্রকার-প্রযোজক দিদারুল আলম বাদলের নির্মাণ করেন ত্রিভুজ প্রেমের না বোলনা। এই চলচ্চিত্রে রিয়াজের বিপরীতে অভিনয় করেন শিমলা ও সুমনা সোমা।
২০০৮ সালে রিয়াজ অভিনীত তিনটি চলচ্চিত্র বেশ আলোচিত ছিল। এর মধ্যে নবীন চলচ্চিত্রকার মুরাদ পারভেজ নির্মাণ করেন চন্দ্রগ্রহণ। ষাটের দশকের পটভূমিতে নির্মিত হয় ছবিটি। এটি জাতীয় চলচ্চিত্র পুরস্কার-এর শ্রেষ্ঠ চলচ্চিত্রসহ মোট সাতটি বিভাগে পুরস্কার লাভ করে। এটিতে রিয়াজ কাসু এবং সোহানা সাবা ফালানি চরিত্রে অভিনয় করেন। প্রখ্যাত নারী চলচ্চিত্রকার নার্গিস আক্তার নির্মাণ করেন এইচআইভি/এইডস সম্পর্কিত জনসচেতনতা ও নিয়ন্ত্রণমূলক চলচ্চিত্র মেঘের কোলে রোদ। মালয়শিয়ার মনোরম পরিবেশে চলচ্চিত্রটি চিত্রায়ন করা হয়। চলচ্চিত্রটি জাতীয় চলচ্চিত্র পুরস্কার এর শ্রেষ্ঠ অভিনেত্রীসহ (পপি) মোট পাঁচটি বিভাগে পুরস্কার লাভ করে। এরপর রিয়াজ আরও একটি ব্যক্তিগত সাফল্য লাভ করেন কি যাদু করিলা ছবিতে নিখুঁত অভিনয়ের কল্যাণে। চন্দন চৌধুরী পরিচালিত এ ছবিতে রিয়াজের বিপরীতে ছিলেন পপি। রিয়াজ তৃতীয়বারের মত জাতীয় চলচ্চিত্র পুরস্কারে শ্রেষ্ঠ অভিনেতা পুরস্কারে ভূষিত হন।
২০০৯ সালে মুক্তি পায় প্রবীণ অভিনেতা এটিএম শামসুজ্জামান পরিচালিত প্রথম চলচ্চিত্র এবাদত। রিয়াজের বিপরীতে এখানে অভিনয় করেন শাবনূর। ছবিটি ব্যবসায়িক সাফল্য না-পেলেও রিয়াজ অনেকের কাছে তার অভিনয় জন্য প্রশংসিত হয়েছেন। এফআই মানিক পরিচালিত রোমান্টিক চলচ্চিত্র চিরদিন আমি তোমার। এখানে রিয়াজের বিপরীতে ছিলেন পূর্ণিমা ও রোমানা। এখানে রিয়াজ একজন মানসিক রোগীর চরিত্রে অভিনয় করেছেন। এটি এটিএন বাংলা প্রযোজিত প্রথম পূর্ণদৈর্ঘ্য চলচ্চিত্র।
২০১০ সালে মুক্তি পায় মোহাম্মদ হোসেন জেমী পরিচালিত বাজাও বিয়ের বাজনা। এই চলচ্চিত্রে রিয়াজের বিপরীতে অভিনয় করেন অপু বিশ্বাস। এটি রিয়াজ-অপু বিশ্বাস জুটি অভিনীত দ্বিতীয় চলচ্চিত্র। শাহীন-সুমন পরিচালিত জমিদার চলচ্চিত্রটিও মুক্তি পায় একই বছর। এটিতে তার বিপরীতে অভিনয় করেছেন পূর্ণিমা।
২০১১-বর্তমান
২০১১ সালের মুক্তি পায় কথাসাহিত্যিক রাবেয়া খাতুন-এর মধুমতি উপন্যাস অবলম্বনে নির্মিত চলচ্চিত্র মধুমতি। এখানে রিয়াজ 'মধুমতি' উপন্যাসের মূল চরিত্র আনু-এর ভূমিকায় অভিনয় করেন। এটিতে তার বিপরীতে অভিনয় করেছেন লাক্স-চ্যানেল আই সুপারস্টার প্রতিযোগিতা ২০০৮-এর চ্যাম্পিয়ন ইশরাত জাহান চৈতি। চলচ্চিত্রটি পরিচালনা করেছেন চলচ্চিত্র নির্মাতা শাহজাহান চৌধুরী। এরপর মুক্তি পায় চাষী নজরুল ইসলাম পরিচালিত দুই পুরুষ। এটিতে তার বিপরীতে অভিনয় করেছেন মৌসুমী ও নিপুণ। মুশফিকুর রহমান গুলজার পরিচালিত কুসুম কুসুম প্রেম ছবিতে তার সাথে অভিনয় করেন মৌসুমী ও ফেরদৌস। এছাড়া শাহিন-সুমন পরিচালিত কে আপন কে পর ছবিটিতে তিনি একটি গানে অতিথি শিল্পী হিসেবে উপস্থিত হন।
২০১২ সালের প্রথম দিকে মুক্তি পায় নজরুল ইসলাম পরিচালিত বন্ধু তুমি আমার চলচ্চিত্রটি। এখানে তার বিপরীতে অভিনয় করেছেন পূর্ণিমা। ২০১৩ সালে মুক্তি লাভ করে ঐতিহাসিক গল্পে গাজী মাহবুব এর পুননির্মিত চলচ্চিত্র শিরি ফরহাদ যার বিপরীতে ছিলেন শাবনূর, এটি প্রযোজনা করেছে ইমপ্রেস টেলিফিল্ম এবং চলচ্চিত্রটি নির্মানে প্রায় ছয়-সাত বছর সময় লেগেছিল।
২০১৪ সালের ১৪ ফেব্রুয়ারি বিশ্ব ভালোবাসা দিবসে মুক্তি পায় লোভে পাপ পাপে মৃত্যু। এটি পরিচালনা করেন সোহানুর রহমান সোহান। এই চলচ্চিত্রে সুদর্শন অভিনেতা হিসেবে পরিচিত আমিন খান প্রথম খলনায়কের ভূমিকায় অভিনয় করেছেন এছাড়াও তার  উল্লেখযোগ্য ছবি গুলো হলো; এস এ হক অলিক এর এক পৃথিবী প্রেম - বিপরীতে পূর্ণিমা, এ জেড ফিরোজ পরিচালিত মাধবী - বিপরীতে আছেন রোমানা দীর্ঘ বিরতির পর অক্টোবর ২০১৪-এ রিয়াজ ও শাবনূর জুটি হয়ে চুক্তিবদ্ধ হয়েছেন সালাউদ্দীন লাভলুর 'জনম জনমে' চলচ্চিত্রে। এছারাও ২০০৫ সালে তারা দুজন এই নির্মাতার মোল্লা বাড়ীর বউ ছবিতে জুটি বেঁধে অভিনয় করেছিলেন।
দীর্ঘ দুই বছর বিরতি দিয়ে ২০১৬ সালে আবারো চলচ্চিত্রে অভিনয়ে ফিরেন রিয়াজ। সুইটহার্ট নামের এই চলচ্চিত্রের একটি বিশেষ চরিত্র রিচার্ড বাড়ই ভূমিকায় অভিনয় করেন তিনি। ওয়াজেদ আলী সুমনের পরিচালনায় এই চলচ্চিত্রে আরও অভিনয় করবেন বিদ্যা সিনহা সাহা মীম এবং বাপ্পি চৌধুরী।   একই বছরে ২৬ ফেব্রুয়ারি তার অভিনীত জনপ্রিয় কথাসাহিত্যিক হুমায়ূন আহমেদের উপন্যাস অবলম্বনে মেহের আফরোজ শাওন পরিচালিত ইমপ্রেস টেলিফিল্মের ছবি "কৃষ্ণপক্ষ" ছবিটি সারাদেশে মুক্তি পায়। এতে তিনি মুহিব চরিত্রে অভিনয় করেন এবং তার বিপরীতে অভিনয় করেন অভিনেত্রী মাহিয়া মাহি। এই ছবি চলাকালীন ২০১৫ সালের ১৯ অক্টোবর তিনি হৃদরোগে আক্রান্ত হন এবং তার হার্টে রিং পরানোর পর তিনি সুস্থ হয়ে বাকি কাজ শেষ করেন। অপারেশন সুন্দরবন চলচ্চিত্রের মাধ্যমে দীর্ঘ চার বছর বিরতি দিয়ে রিয়াজ অভিনয়ে ফিরেন। পরিচালক দীপঙ্কর দীপনের অপারেশন সুন্দরবন চলচ্চিত্রে র‍্যাপিড অ্যাকশন ব্যাটেলিয়ান-এর একজন কমান্ডিং অফিসারের ভুমিকায় দেখা যাবে রিয়াজকে।
জুটি
রিয়াজ কয়েকজন অভীনেত্রীর সাথে জুটি বেঁধে কাজ করে জনপ্রিয়তা ও সফলতা পেয়েছেন এবং একইসাথে বাংলাদেশ চলচ্চিত্র শিল্পে রেখেছেন তার অসামান্য অবদান। বাংলাদেশের জনপ্রিয় অভিনেত্রী শাবনূর এর সাথে রিয়াজের প্রথম এবং সফল জুটি গড়ে উঠে। বাংলাদেশ চলচ্চিত্র শিল্পে এই জুটির রয়েছে অসংখ্য দর্শক নন্দিত চলচ্চিত্র। আরেক জনপ্রিয় অভিনেত্রী পূর্ণিমার সাথেও গড়ে উঠে রিয়াজের আরও একটি সফল জুটি। এই জুটিও বাংলাদেশ চলচ্চিত্রপ্রেমীদের উপহার দিয়েছেন বেশ কিছু ভালো চলচ্চিত্র। এছাড়াও রিয়াজ বেশ কয়েকজন অভিনেত্রীর সাথে জুটিবদ্ধ হয়ে কাজ করেছেন, কিন্তু এগুলো তেমন সফল হয়নি।
রিয়াজ-শাবনূর জুটি
রিয়াজ-শাবনূর বাংলাদেশের চলচ্চিত্রে একটি সফল জুটি গড়ে উঠে। তাদের এই জুটি দর্শকদের বেশ কিছু সুন্দর সিনেমা উপহার দিয়েছে। এই জুটি বাংলাদেশের চলচ্চিত্র ইতিহাসের অন্যতম জনপ্রিয় জুটি হিসেবে পরিচিত। ১৯৯৭ সালে এই জুটির প্রথম ছবি মন মানেনা মুক্তি পায। এটি পরিচালনা করেছেন চলচ্চিত্রকার মতিন রহমান। এবং চলচ্চিত্রটি আশানুরূপ দর্শকপ্রিয়তা পেয়েছিল। সালমান শাহ'র অকাল মৃত্যুর পর সালমানের পরিবর্তে এই ছবিতে অভিনয় করেন রিয়াজ। মৃত্যুর আগে ছবির প্রায় ৫০ শতাংশ কাজ শেষ করেছিলেন সালমান। ১৯৯৮ সালে মহাম্মদ হান্নান পরিচালিত ভালোবাসি তোমাকে চলচ্চিত্রটি দারুন জনপ্রিয়তা লাভ করে। ২০০১ সালে এই জুটির একটি সফল চলচ্চিত্র হল প্রেমের তাজমহল। গাজী মাহাবুব পরিচালিত এই চলচ্চিত্রটি বাংলা ছবির মন্দা কাটাতে দারুণ ভুমিকা রাখে। চলচ্চিত্রটি মুক্তির পর ব্যাপক জনপ্রিয়তা অর্জন করে এবং তারা নতুন করে আলোচনায় উঠে আসেন। এই জুটির আরো একটি চলচ্চিত্র ও প্রিয়া তুমি কোথায় এটি পরিচালনা করেছেন শাহাদাত হোসেন লিটন। এ চলচ্চিত্রে আরও অভিনয় করেন বর্তমান চলচ্চিত্রের জনপ্রিয় অভিনেতা শাকিব খান। এটির নামকরণ করা হয় তারকা সংগীত শিল্পী আসিফ আকবর এর জনপ্রিয় গান ও প্রিয়া তুমি কোথায় শিরোনাম অনুসরণ করে। ছবিটি সে সময় ব্যাবসায়িকভাবে ভালো সফলতা লাভ করে। হৃদয়ের বন্ধন এই জুটির অন্যতম একটি সফল চলচ্চিত্র। বিখ্যাত পরিচালক এফ আই মানিক পরিচালিত এই চলচ্চিত্রটি সেসময় দর্শকদের মাঝে ব্যাপক সাড়া ফেলতে সক্ষম হয়। ২০০৫ সালে মুক্তি পায় মোল্লা বাড়ীর বউ চলচ্চিত্রটি, রিয়াজ-শাবনূর জুটিকে বড় আকারের সফলতা এনে দেয় এটিও। চলচ্চিত্রটি পরিচালনা করেন টিভি নির্মাতা সালাউদ্দিন লাভলু। এটি প্রযোজনা করেন মনের মাঝে তুমি ছবির পরিচালক মতিউর রহমান পানু। এছাড়াও রয়েছে এই জুটির উল্লেখযোগ্য আরো বেশ কয়েকটি সফল চলচ্চিত্র। রিয়াজ-শাবনূর জুটি এই পর্যন্ত প্রায় চল্লিশটিরও বেশি চলচ্চিত্রে অভিনয় করেছেন। রিয়াজ-শাবনূর জুটি অভিনীত সর্বশেষ মুক্তিপ্রাপ্ত চলচ্চিত্র শিরি ফরহাদ মুক্তি পায় ২২শে মার্চ ২০১৩ সালে যা গাজী মাহবুব পরিচালনা করেন।
রিয়াজ-পূর্ণিমা জুটি
thumb|right|রিয়াজ ও [[পূর্ণিমা (অভিনেত্রী)|পূর্ণিমা আকাশ ছোঁয়া ভালোবাসা চলচ্চিত্রের সেটে মহড়ায় (২০০৭)।]]
এরপর ২০০৬ খ্রিষ্টাব্দে মুক্তি পায় প্রেমের গল্পের চলচ্চিত্র হৃদয়ের কথা। পরিচালক এস এ হক অলিক এটি পরিচালনা করেন। এটি রিয়াজ প্রযোজিত প্রথম চলচ্চিত্র। এ ছবির গানগুলো তরুণ দর্শকদের কাছে জনপ্রিয়তা লাভ করে। এর মধ্যে উল্লেখযোগ্য দুটি গান হলো হাবিব ওয়াহিদের গাওয়া ভালোবাসব বাসবোরে বন্ধু এবং এস আই টুটুলের গাওয়া যায় দিন যায় একাকি। রিয়াজ-পূর্ণিমা জুটির এই চলচ্চিত্রটি দর্শক সাদরে গ্রহণ করে। অতঃপর পরিচালক এস এ হক অলিক তার পরবর্তী চলচ্চিত্রের জন্য রিয়াজ-পূর্ণিমা জুটিকেই চুক্তিবদ্ধ করেন। ২০০৮-এ এস এ হক অলিকের পরিচালনায় মুক্তি পায় এই জুটির আকাশ ছোঁয়া ভালোবাসা। পারিবারিক প্রেক্ষাপটে প্রেমের গল্প ভিত্তি করে নির্মিত এই চলচ্চিত্রে ছিলো অসাধারণ সৌন্দর্যমণ্ডিত স্থানের ঝকঝকে চিত্রায়ন। এই চলচ্চিত্রের গানগুলোও তরুণ দর্শকদের কাছে দারুণ জনপ্রিয়তা লাভ করে। ছবিটি দর্শক মহলে প্রশংসিত হয়। এরপর পরিচালক এস এ হক অলিক তার পরবর্তী চলচ্চিত্র এক পৃথিবী প্রেম এর জন্য আবারও রিয়াজ-পূর্ণিমা জুটিকে বেছে নেন। ২০১২ খ্রিষ্টাব্দের প্রথম দিকে মুক্তি পায় নজরুল ইসলাম পরিচালিত চলচ্চিত্র বন্ধু তুমি আমার। রিয়াজ-পুর্ণিমা জুটি এই পর্যন্ত ত্রিশটিরও বেশি চলচ্চিত্রে অভিনয় করেছেন। ২০১৪ খ্রিষ্টাব্দের ১৪ ফেব্রুয়ারি বিশ্ব ভালোবাসা দিবসে মুক্তি পায় সোহানুর রহমান সোহান পরিচালিত লোভে পাপ পাপে মৃত্যু এবং এটিই রিয়াজ-পুর্ণিমা জুটির সর্বশেষ মুক্তিপ্রাপ্ত চলচ্চিত্র। এবং চলচ্চিত্রটি ব্যবসায়িক সাফল্য লাভ করে।
চলচ্চিত্রসমূহ
রিয়াজ অভিনীত উল্লেখযোগ্য চলচ্চিত্রগুলো হলো: প্রাণের চেয়ে প্রিয় ও হৃদয়ের আয়না (১৯৯৭), ভালবাসি তোমাকে, পৃথিবী তোমার আমার, বুক ভরা ভালোবাসা ও কাজের মেয়ে (১৯৯৮), বিয়ের ফুল ও স্বপ্নের পুরুষ (১৯৯৯), এ বাঁধন যাবেনা ছিঁড়ে, সাবধান ও ভয়ঙ্কর বিষু (২০০০), হৃদয়ের বন্ধন, শ্বশুরবাড়ী জিন্দাবাদ, মিলন হবে কতো দিনে ও প্রেমের তাজমহল (২০০১), নিঃশ্বাসে তুমি বিঃশ্বাসে তুমি, ও প্রিয়া তুমি কোথায় ও সুন্দরী বধু (২০০২), মাটির ফুল, ভালবাসা কারে কয়, মনের মাঝে তুমি, স্বপ্নের বাসর ও জামাই শ্বশুর (২০০৩), রং নাম্বার ও ছোট্ট একটু ভালবাসা (২০০৪), মোল্লা বাড়ীর বউ (২০০৫), হৃদয়ের কথা (২০০৬), আকাশ ছোঁয়া ভালোবাসা ও তোমাকেই খুঁজছি (২০০৮), চাঁদের মত বউ ও মন বসে না পড়ার টেবিলে (২০০৯), বাজাও বিয়ের বাজনা (২০১০) এবং লোভে পাপে পাপে মৃত্যু (২০১৪)।
তিনি জনপ্রিয় কিছু গল্প-উপন্যাসের ভিত্তিতে নির্মিত চলচ্চিত্রে অভিনয় করেছেন। এগুলো হলো দুই দুয়ারী (২০০০), সুন্দরী বধু (২০০২), মেঘের পরে মেঘ, শ্যামল ছায়া ও শাস্তি (২০০৪), হাজার বছর ধরে (২০০৫), খেলাঘর ও বিদ্রোহী পদ্মা (২০০৬), দারুচিনি দ্বীপ ও একজন সঙ্গে ছিল (২০০৭) এবং মধুমতি (২০১১)।
এছাড়াও রিয়াজ বিকল্প ধারার কয়েকটি চলচ্চিত্রে অভিনয় করেছেন যেমন টক ঝাল মিষ্টি (২০০৪),  না বোলনা ও বকুল ফুলের মালা (২০০৬), মেঘের কোলে রোদ, কি যাদু করিলা ও চন্দ্রগ্রহণ (২০০৮), এবাদত (২০০৯), কুসুম কুসুম প্রেম (২০১১), টাকা(The Ultimate Magic) ইত্যাদি।
প্রযোজক
রিয়াজ চলচ্চিত্র প্রযোজনা করেও সফলতা লাভ করেছেন। তিনি ২০০৫ সালে তুহিন বড়ুয়ার সাথে যৌথ ভাবে  পথিক  নামে একটি প্রযোজনা প্রতিষ্ঠান স্থাপন করেন। এই প্রতিষ্ঠানের অধীনে নির্মিত প্রথম চলচ্চিত্র হৃদয়ের কথা। এতে রিয়াজ নিজেই প্রধান ভূমিকায় অভিনয় করেন। এবং এই চলচ্চিত্র মুক্তি দেয়ার আগেই বাজারে মুক্তি দেওয়া হয় গানের অডিও এ্যালবাম, যা চলচ্চিত্র মুক্তির পূর্বেই শ্রুতারা সাদরে গ্রহণ করে। চলচ্চিত্রটি ২০০৬ সালের ১৮ অক্টোবর মুক্তি দেয়া হয় এবং বক্স অফিসে ব্যবসায়িকভাবে সফলতা অর্জন করে। পরে রিয়াজ চলচ্চিত্র প্রযোজনাতে আগ্রহী হয়ে উঠেন এবং মিডিয়ায় দেয়া বিভিন্ন সাক্ষাত্কারে তিনি জানান তাদের প্রতিষ্ঠানের পরবর্তী চলচ্চিত্রের নাম হৃদয় আছে যার সহ হৃদয় শিরোনামে আরো একটি চলচ্চিত্র হৃদয়ের মোহনায়। "হৃদয় আছে যার" ছবিটি পরিচালনা করার কথা ছিল ফেরদৌস হাসানের।
নাটকে অভিনয়
চলচ্চিত্রে অভিনয়ের পাশাপাশি বেশ কিছু টিভি নাটকে অভিনয় করেছেন রিয়াজ। অতিথি শিল্পী হিসেবে হুমায়ুন আহমেদ-এর হাবলঙ্গের বাজারে দিয়েই তার টেলিভিশন নাটকে যাত্রা শুরু হয়। এরপর বাদল দিনের প্রথম কদম ফুল-এ কাজ করেন। এটি পরিচালনা করেন সাইদুল আনাম টুটুল। বাংলাদেশের স্বাধীনতা যুদ্ধে বীরশ্রেষ্ঠ মতিউর রহমানের ভূমিকা ও কর্ম জীবন নিয়ে নির্মিত ডকুড্রামা অগ্নিবলাকা'য় মতিউর রহমান ভূমিকায় অভিনয় করেন রিয়াজ এবং মতিউর রহমানের স্ত্রী বীরজায়া মিলি রহমানের ভূমিকায় ছিলেন তারিন। এটি পরিচালনা করেছিলেন আব্দুল্লাহ রানা এবং প্রযোজনা করেছিলেন মাহমুদ ইকবাল। পরবর্তীতে হুমায়ুন আহমেদের পরিচালনায় যমুনার জল দেখতে কালো ও এই বর্ষায় নাটক দুটিতে অভিনয় করেন। এছাড়াও তিনি হুমায়ুন আহমেদের বেশ কয়েকটি নাটকে অভিনয় করে দর্শকপ্রিয়তা পেয়েছেন। এরমধ্যে উল্লেখযোগ্য হলো রহস্য, এটি পরিচালনা করেন মেহের আফরোজ শাওন। এস এ হক অলিকের টেলিছবি চিকেন টিক্কামাসালায় তার বিপরীতে অভিনয় করেন মডেল সারিকা। এছাড়াও তিনি অলিকের পরিচালনায় তুলিতে আঁকা স্বপ্ন ও মেম সাহেব টেলিছবি দুটিতে অভিনয় করেছেন। সাজ্জাদ সুমন পরিচালিত টেলিছবি অপরাহ্নের গল্প-তে তার বিপরীতে অভিনয় করেন ফারহানা মিলি। এসএম রিপন ও বদিউর রহমান সোহেলের যৌথ পরিচালনায় আন্তর্জাতিক মাতৃভাষা দিবসের পটভূমিতে নির্মিত প্রভাত ফেরী নাটকটিতে তিনি অভিনয় করেন। আহসান হাবীবের রচনা ও জুয়েল রানা'র পরিচালনায় প্রজেক্ট ট্রাফিক জ্যাম নাটকে সাবা'র বিপরীতে অভিনয় করেন তিনি।
এরপর প্রায় দেড় বছরের বিরতির পর আবার টেলিভিশনের জন্য অভিনয় শুরু করেন রিয়াজ। মার্চ ২০১৪ থেকে মোহন খান পরিচালিত একটি নাটক ও একটি টেলিছবিতে কাজ করছেন তিনি। নাটক ও টেলিছবিতে রিয়াজের বিপরীতে অভিনয় করবেন রোমানা। নাটকটি হলো সৈকতে ঘর আর টেলিছবিটি ভালোবাসার এক ফোঁটা জল। ১৪২১ বাংলা নববর্ষ উপলক্ষে নির্মিত দুটি নাটকে তিশার বিপরীতে অভিনয় করেছেন রিয়াজ। নাটক দুটি হলো সকাল আহমেদের এক বছর পরের সন্ধ্যা এবং সুমন ধরের গল্পে গল্পে ভালোবাসা।
টেলিভিশন উপস্থাপকের ভূমিকা
রিয়াজ ২০০৭ সালের মেরিল-প্রথম আলো পূরস্কার অনুষ্ঠানে উপস্থাপকের দায়িত্ব পালন করেন। এতে জুটি হিসেবে তার সাথে ছিলেন অভিনেতা ফেরদৌস। এই অনুষ্ঠানটি চ্যানেল আই ও এটিএন বাংলা চ্যানেল দুটিতে প্রচার করা হয়। ২০০৯-২০১০ মৌসুমে তিনি শাহ সিমেন্ট ইন্ডাস্ট্রিজ লিমিটেড আয়োজিত এটিএন বাংলায় প্রচারিত নির্মাণ শ্রমিকদের জন্য সঙ্গীত প্রতিভা অন্বেষণমূলক প্রতিযোগিতা অনুষ্ঠান নির্মাণের তারকা এর টিভি উপস্থাপনা করেন তার স্ত্রী মুসফিকা তিনাকে সাথে নিয়ে। ২০১০-এর সেপ্টেম্বরে ঈদুল ফিত্‌র উপলক্ষে নির্মাণের তারকা এর শিল্পীদের নিয়ে আয়োজন করা হয় বিশেষ পর্ব শাহ সিমেন্ট নির্মাণের তারকা ঈদ স্পেসাল, এটিও স্ত্রী তিনা'কে নিয়ে উপস্থাপনা করেন রিয়াজ। এটিও এটিএন বাংলায় প্রচার করা হয়। ২০১১ সালে ডিসেম্বরের শেষের দিকে বাংলাদেশ চলচ্চিত্র পরিচালক সমিতির ৩০ বছর পূর্তি উপলক্ষে আয়োজিত অনুষ্ঠান পূর্তি উৎসব তারার মেলা এর উপস্থাপনাও করেন তিনি, এখনে তার সাথে ছিলেন অভিনেত্রী মৌসুমী। এটি প্রচার করা হয় বৈশাখী টিভিতে। ২০১২ সালে অনুষ্ঠিত জাতীয় চলচ্চিত্র পুরস্কার ২০১০-এর উপস্থাপনা করেন রিয়াজ, এখানে তার সাথে ছিলেন মৌসুমী।
ব্যক্তিগত জীবন
thumb|200px|left|রিয়াজ ও তিনা তাঁদের বিয়ের অনুষ্ঠানে।
রিয়াজ চলচ্চিত্রে বিভিন্ন নায়িকার সাথে জুটি বেঁধে দীর্ঘদিন একসাথে অভিনয় করেছেন। এদের মধ্যে উল্লেখযোগ্য নাম হলো শাবনূর ও পূর্ণিমা। অনেক দিন একসাথে কাজ করার ফলে সখ্য গড়ে উঠে এই দুই অভিনেত্রীর সাথে। ফলশ্রুতিতে বিভিন্ন সময়ে চলচ্চিত্রাঙ্গনে রিয়াজ-শাবনূরের প্রেমের খবর প্রকাশ হতে থাকে। এমনকি তাদের প্রেম ও গোপন বিয়ের খবর ঝড় তুলেছিল ২০০০ সালের প্রথম পর্যন্ত চলচ্চিত্র এবং এ অঙ্গনের বাইরে। এছাড়া পূর্নিমার সাথেও তার সম্পর্কের খবরও কিছুদিন লোকমুখে শোনা গিয়েছিল। রিয়াজ ২০০৭ সালের ১৮ ডিসেম্বর ২০০৪-এর বিনোদন বিচিত্রার ফটো সুন্দরী বিজয়ী মডেল মুশফিকা তিনার সঙ্গে বিবাহ বন্ধনে আবদ্ধ হন। বিয়ের প্রায় আট বছর পর ২০১৫ সালের ১ জুন তিনি কন্যা সন্তানের পিতা হন। ২০২১ সালের ২৮শে মার্চ তিনি কোভিড-১৯ এ আক্রান্ত হন। তিনি বাসায় চিকিৎসা নেয়া শুরু করেছেন। এছাড়া এর আগে তিনি হৃদরোদে আক্রান্ত হয়েছিলেন। তার হৃৎপিন্ডে রিং পড়ানো হয়েছে।
জন-সচেতনতা মূলক কর্মকাণ্ড
রিয়াজ চলচ্চিত্রে ও টেলিভিশনে অভিনয়ের পাশাপাশি কিছু জন-সচেতনতা মূলক কর্মসূচিতে অংশগ্রহণ করে থাকেন। তিনি রাজবাড়িতে ব্যক্তিগত উদ্যোগে একটি দাতব্য চিকিৎসালয় প্রতিষ্ঠা করেছেন। তিনি বাংলাদেশের মানুষকে মহামারী এইচআইভি/এইডস ও মরণ ব্যাধি এবং বাংলাদেশের প্রধান জনস্বাস্থ্য সমস্যা যক্ষ্মা সম্পর্কে সচেতন করার লক্ষ্যে গণপ্রজাতন্ত্রী বাংলাদেশ সরকারের স্বাস্থ্য ও পরিবার পরিকল্পনা কল্যাণ মন্ত্রণালয়ের অধীনে জাতীয় এইচআইভি/এইডস নিয়ন্ত্রণ কার্যক্রম এর টেলিভিশন প্রচারনায় অংশগ্রহণ করেন। পাশাপাশি জাতীয় যক্ষ্মা নিয়ন্ত্রণ কার্যক্রম (এনটিসিপি) কর্মসূচিতে অংশগ্রহণ করেছেন তিনি। এই কর্মসূচির আওতায় তিনি টেলিভিশন বিজ্ঞাপনে অংশগ্রহণ, শহর/উপ-শহরের বাস টার্মিনাল, রেলস্টেশন ও অন্যান্য লোকমুখর স্থান সমূহে তার প্রতিকৃতি সংবলিত বিলবোর্ড স্থাপনের অনুমোদন ও হাসপাতাল/নগর চিকিৎসা কেন্দ্রে লিফলেট বিলি করে থাকেন।
২০১৪ সালের শেষ দিকে রিয়াজ একটি তথ্যচিত্রে অভিনয় করেন। দেশের কমিউনিটি ক্লিনিকের কার্যক্রম নিয়ে তথ্যচিত্রটি নির্মিত হয়েছে। সৈয়দ আওলাদ পরিচালিত তথ্যচিত্রটির নাম 'কুসুমপুরের দুনিয়া। কুসুমপুরের দুনিয়া'' তথ্যচিত্রটি বাংলাদেশ টেলিভিশনে প্রচার করা হবে। বর্তমানে এটি সরকারিভাবে জেলায় উপজেলায় প্রদর্শন করা হচ্ছে। তথ্যচিত্রটিতে রিয়াজের সাথে অভিনয় করেন হাজার বছর ধরে চলচ্চিত্রের টুনি খ্যাত অভিনেত্রী শশী।
মূল্যায়ন
thumb|240px|right|রিয়াজ [[জাতীয় চলচ্চিত্র পুরস্কার (বাংলাদেশ)|জাতীয় চলচ্চিত্র পুরস্কার ২০০০ গ্রহণ করছেন সাবেক প্রধানমন্ত্রী খালেদা জিয়ার হাত থেকে, ২০০১-এ।]]
রিয়াজ তার অভিনয় পারদর্শিতার কারণে অভিনয় জীবন শুরুর প্রায় দুই বছরের মধ্যে একজন নির্ভরযোগ্য অভিনেতা হিসেবে নিজেকে প্রতিষ্ঠিত করেন এবং প্রযোজক ও নির্মাতাদের পছন্দের পাত্রে পরিনত হন। এর সুবাদে শুরু থেকেই খ্যাতিমান ও নতুন নির্মাতাদের পছন্দের শীর্ষে ছিলেন তিনি। এছাড়া চলচ্চিত্র নির্মাণ ছেড়ে দিয়েছিলেন এমন কয়েকজন গুণী নির্মাতা আবার চলচ্চিত্র নির্মানে আগ্রহী হয়ে উঠেন রিয়াজ অভিনীত কিছু চলচ্চিত্রের সাফল্য দেখে, এদেঁর মধ্যে উল্লেখযোগ্য নাম আমজাদ হোসেন (সুন্দরী বধু) এবং মতিউর রহমান পানু (মনের মাঝে তুমি)।
রিয়াজ ২০০৪ সালে হুমায়ুন আহমেদ নির্মিত বাংলাদেশের স্বাধীনতা যুদ্ধ ভিত্তিক চলচ্চিত্র শ্যামল ছায়ায় মাওলানা সোলেমান'র চরিত্রে অভিনয় করে সহশিল্পী হুমায়ুন ফরীদি ও চলচ্চিত্র বোদ্ধাদের প্রশংসা কুড়ান।
২০০৫ সালের মুক্তিপ্রাপ্ত হাজার বছর ধরে চলচ্চিত্রে অভিনয়ের জন্য রিয়াজ পারিশ্রমিক হিসাবে নিয়েছিলেন শুধুমাত্র ১০১ টাকা। ভালো অভিনয় পারদর্শিতার ফলে তিনি তিনবার জাতীয় চলচ্চিত্র পুরস্কার লাভ করেন। সাধারণ মানুষের কাছে জনপ্রিয়তা থাকায় তিনি ক্রীড়া সংগঠনের শুভেচ্ছা দূত ও পণ্য উপস্থাপক (ব্র্যান্ড অ্যাম্বাসাডর) হিসেবে দায়িত্ব পালনসহ নানাবিধ জন-সচেতনতা মূলক কর্মসূচিতে অংশগ্রহণ করেছেন।
সম্মাননা
রিয়াজ তার সুঅভিনয়ের জন্য দীর্ঘ অভিনয় জীবনে পেয়েছেন অসংখ্য সম্মাননা। এর মধ্যে উল্লেখযোগ্য হলো; বাংলাদেশ সরকার প্রদত্ত একমাত্র রাষ্ট্রীয় সম্মাননা জাতীয় চলচ্চিত্র পুরস্কার। সেরা চলচ্চিত্র অভিনেতা হিসেবে তিনি তিনবার এই পুরস্কার লাভ করেন। এবং মেরিল-প্রথম আলো পূরস্কার-এ দুইবার সমালোচকদের রায়ে সহ সর্বমোট সাত'বার সেরা চলচ্চিত্র অভিনেতা হিসেবে নির্বাচিত হয়েছেন।
ঠাকুরগাঁও পলিটেকনিক ইনস্টিটিউট
ঠাকুরগাঁও পলিটেকনিক ইনস্টিটিউট বাংলাদেশের একটি নতুন কারিগরি শিক্ষাপ্রতিষ্ঠান। এই পলিটেকনিক ইনস্টিটিউটটি ২০০৪ সালে প্রতিষ্ঠিত হয়। একটি বিভাগ নিয়ে কার্যক্রম শুরু করা এই প্রতিষ্ঠানে বর্তমানে চার বছর মেয়াদী ডিপ্লোমা-ইন-ইঞ্জিনিয়ারিং কোর্সে ৫টি বিভাগ চলমান রয়েছে।
অবস্থান
ঠাকুরগাঁও পলিটেকনিক ইনস্টিটিউট টি ঠাকুরগাঁওয়ের গোবিন্দনগর এলাকায় অবস্থিত। এর কাছেই রয়েছে ঠাকুরগাঁও শিল্প নগরী। এটি ঠাকুরগাঁও সদর থেকে ৩ কিলোমিটার পশ্চিমে অবস্থিত।
ছাত্রাবাস
এখানে কোন ছাত্রাবাস নেই।
ইউনিয়ন ফর উইমেন্স ইকুয়ালিটি
সমগ্র রুশ ইউনিয়ন ফর উইমেন'স ইকুয়ালিটি (Всероссийский союз равноправия женщин) ১৯০৫ সালের রুশ বিপ্লবের সময় রুশ সাম্রাজ্যে গঠিত একটি উদার নারীবাদী সংগঠন ছিল। ইউনিয়ন সমান রাজনৈতিক, বিশেষ করে ভোটদান, মহিলাদের অধিকারের দাবি করেছিল। মস্কো এবং সেন্ট পিটার্সবার্গে ইউনিয়নের প্রধান কেন্দ্র ও সাম্রাজ্যের বিভিন্ন শহরে স্থানীয় কয়েকটি পর্ব ছিল। ১৯০৬ সালে ইউনিয়নের ৮,০০০ জন সদস্য এবং ৬৫টি শহরে ৭৮টি শাখা ছিল। ইউনিয়ন ১৯০৭-০৯ সালে মাসিক সাময়িকী উইমেনস ইউনিয়ন (Союз женщин) প্রকাশ করেছিল। বিপ্লবের সমাপ্তির পরপরই ইউনিয়নটি ভেঙে যায়। বাস্তব নারীবাদী কৃতিত্বের অভাব সত্ত্বেও, ইউনিয়ন রুশ সাম্রাজ্যের অনেক নারীর সচেতনতা ও রাজনৈতিক চেতনা জাগ্রত করতে সফল হয়েছিল।
গঠন এবং লক্ষ্য
রক্তাক্ত রবিবার (২২ জানুয়ারী ১৯০৫) এর এক মাস পরে ৩০ জন উদারপন্থী মহিলা দ্বারা ইউনিয়ন গঠিত হয়েছিল। প্রতিষ্ঠাতা সদস্যদের মধ্যে ছিলেন জিনাইদা মিরোভিচ, আনা কালমানোভিচ, লিউবভ গুরেভিচ ও মারিয়া চেখোভা। তারা অনুভব করেছিল যে, লিবারেল ইউনিয়নের মতো উদারপন্থী সংগঠনগুলি নারীর অধিকার সম্পর্কে উদাসীন ছিল।
মল্লিকা সারাভাই
200px|thumb|right|মল্লিকা সারাভাই মল্লিকা সারাভাই (জন্ম: ৯ মে ১৯৫৪) একজন সক্রিয় কর্মী এবং ভারতের গুজরাতের আহমেদাবাদ থেকে আসা একজন ভারতীয় শাস্ত্রীয় নৃত্যশিল্পী । শাস্ত্রীয় নৃত্যশিল্পী মৃণালিনী সারাভাই এবং প্রখ্যাত মহাকাশ বিজ্ঞানী বিক্রম সারাভাই এর কন্যা মল্লিকা সারাভাই কুচিপুরি এবং ভরতনাট্যমের একজন সুদক্ষ নৃত্যশিল্পী এবং এমন একজন শিল্পী যারা তাদের জীবনে ইতিবাচক সামাজিক পরিবর্তন এবং রূপান্তরের জন্য তাদের পেশা কে ব্যবহার করেছেন ।
শুরুর জীবন
মল্লিকা সারাভাই ভারতের গুজরাতের আহমেদাবাদে বিক্রম সারাভাই এবং মৃণালিনী সারাভাই এর পরিবারে জন্মগ্রহণ করেন । মল্লিকা সারাভাই ১৯৭৪ সালে আহমেদাবাদের আইআইএম থেকে তার এমবিএ সম্পন্ন করেন এবং ১৯৭৬ সালে গুজরাত বিশ্ববিদ্যালয় থেকে অর্গানাইজেশনাল বিহেভিয়ার এ ডক্টরেট ডিগ্রি লাভ করেন । তিনি একজন বিশিষ্ট কোরিওগ্রাফার ও নৃত্যশিল্পী এবং কয়েকটি হিন্দি, মালায়ালম, গুজরাতি ও আন্তর্জাতিক চলচ্চিত্রেও অভিনয় করেছেন ।
পেশা
মল্লিকা সারাভাই খুব অল্প বয়স থেকেই নাচ শিখতে শুরু করেন, এবং মাত্র ১৫ বছর বয়সে সিনেমায় অভিনয়ের মাধ্যমে তার অভিনয় জীবন শুরু করেন । মল্লিকা পিটার ব্রুক এর নাটক দ্যা মহাভারত এর দ্রৌপদী চরিত্রে অভিনয় করেন । মল্লিকা তার দীর্ঘ কর্মজীবনে অনেক সুনাম অর্জন করেছেন, গোল্ডেন স্টার পুরস্কার তার মধ্যে অন্যতম, যা তিনি ১৯৭৭ সালে প্যারিসের চ্যাম্প এলিসিস থিয়েটারে শ্রেষ্ঠ একক নৃত্য প্রদর্শনের কারণে জিতেছেন । একজন নৃত্যশিল্পী হওয়ার পাশাপাশি মল্লিকা সারাভাই একজন সমাজ কর্মী । তিনি তার মায়ের সঙ্গে আহমেদাবাদে অবস্থিত দর্পন একাডেমী অব পারফর্মিং আর্টস পরিচালনা করে থাকেন ।
কর্মসাফল্য
১৯৮৯ সালে তিনি থিয়েটারে শক্তি নামক নাটকে অভিনয় করেন, যা ছিল নারী শক্তি বিষয়ে একটি অনন্য উপস্থাপন । তার অভিনীত সীতা কন্যা সারা পৃথিবীতে পরিচিতি এবং জনপ্রিয়তা লাভ করে এবং তিনটি ভাষায় ৫০০ বারের অধিক অভিনীত হয় ।
মল্লিকা সারাভাই এছাড়াও হার্শ মানডার রচিত বই 'আনহেয়ারড ভয়েস' এর ওপর ভিত্তি করে 'আনসুনি' নামক নাটকের জন্য স্ক্রিপ্ট লিখেছিলেন যার উদ্দেশ্য ও লক্ষ্য ছিলো ভারতের প্রান্তিক পর্যায়ে বাস্তব সমস্যাগুলো সম্পর্কে স্কুল ও কলেজের ছাত্র-ছাত্রীদের মধ্যে সচেতনতা সৃষ্টি করা ।
লেখালেখি
মল্লিকা সারাভাই সর্বপ্রথম লেখালেখি শুরু করেন যখন তিনি শক্তি:নারী শক্তির ক্ষমতা রচনা করেন । এরপর হতে তিনি তার নিজের অনুষ্ঠান, টেলিভিশন সিরিয়াল, ফিল্ম, গান ইত্যাদির জন্য স্ক্রিপ্ট রচনা করেছেন । তিনি ভরতনাট্যমের জন্যও সমসাময়িক নতুন গীতি রচনা করেন । এছাড়াও তিনি বিভিন্ন সময়ে টাইমস অব ইন্ডিয়া, দ্যা উইক, দিব্যা ভাস্কর, হান্স এন্ড ডিএনএ এর কলামিস্ট হিসেবে কাজ করেছেন ।
রাজনৈতিক জীবন
তিনি ২০১৪ সালের ৮ জানুয়ারি ভারতের আম আদমি পার্টিতে যোগদান করেন । তিনি নিজেকে দলের “পথ সৈনিক” বলে উল্লেখ করতেন ।
ব্যক্তিগত জীবন
মল্লিকা ১৯৮২ সালে বিপিন শাহ এর সাথে বিবাহবন্ধনে আবদ্ধ হন । তারা ৭ বছর পরে পৃথক হয়ে যান এবং পরে ডিভোর্সপ্রাপ্ত হন । তাদের বিবাহিত জীবনে, একটি পুত্র ও একটি কন্যা সন্তান রয়েছে । 	বিপিন এবং মল্লিকা সারাভাই ১৯৮৪ সালে একত্রে মাপিন প্রকাশনা প্রতিষ্ঠিত করেন এবং পরবর্তীতে একসঙ্গে এটি পরিচালনা করেন ।
জিবুতিতে ইসলাম
জিবুতিতে ইসলাম একটি সংখ্যাগুরু ধর্ম। দেশটির ৯৮% মানুষ ইসলাম ধর্ম অনুসরণ করে। জিবুতিতে ইসলামের একটি দীর্ঘ ইতিহাস রয়েছে। ইসলামের নবি মুহাম্মাদের জীবদ্দশাতেই জিবুতিসহ হর্ন অব আফ্রিকার অন্যান্য দেশে ইসলাম পৌঁছয়। পিউ রিসার্চ সেন্টারের তথ্যমতে, দেশটির ৭৭% সুন্নি ইসলামের অনুসারী( শাফেয়ী), ৮% কোনো ঐতিহ্যবাহী ধারায় পড়ে না এবং বাকি ১৩% ইসলামের অন্যান্য শাখা, যেমন : কুরআনবাদ, শিয়া, ইবাদি ইত্যাদির অনুসরণ করে। স্বাধীনতার পর দেশটি ইসলামী আইনের উপর আংশিক ভিত্তি করে একটি আইনি ব্যবস্থা তৈরি করে।
ইতিহাস
হিজরতের পরপরই আরব উপদ্বীপ থেকে হর্ন অঞ্চলে ইসলামের প্রচার শুরু হয়েছিল। সোমালিয়ার দুই- মিহরাব মসজিদ আল-কিবলাতাইন সংলগ্ন জেইলা ৭ম শতাব্দীর এবং এটি শহরের সবচেয়ে প্রাচীনতম মসজিদ । ৯ম শতাব্দীর শেষের দিকে, আল-ইয়াকুবি লিখেছিলেন যে মুসলমানরা উত্তর সোমালি সমুদ্র তীরে বসবাস করত। তিনি আরও উল্লেখ করেছেন যে আদল রাজ্যের রাজধানী ছিল এই শহরে, অন্তত নবম বা দশম শতাব্দীর পর্যন্ত আদাল সালতানাত (জেলা এর সদর দফতর হিসাবে) হিসেবে ছিল। আইএম লুইসের মতে, রাজ্যটি স্থানীয় রাজবংশদের দ্বারা শাসিত হয়েছিল যারা দক্ষিণে বেনাদির অঞ্চলে একইভাবে প্রতিষ্ঠিত মোগাদিশুর সালতানাতের উপরও শাসন করেছিল। এই প্রতিষ্ঠাতা সময়কাল থেকে আদালের ইতিহাস আবিসিনিয়া প্রতিবেশীর সাথে যুদ্ধের উত্তরাধিকার দ্বারা চিহ্নিত করা হয়।
সমসাময়িক ইসলাম
জিবুতির জনসংখ্যার বেশিরভাগই সুন্নি মুসলিম। দেশের জনসংখ্যার ৯৪% মানুষ ইসলাম পালন করে বাকি ৬% বাসিন্দারা রোমান ক্যাথলিক, প্রোটেস্ট্যান্ট, ইথিওপিয়ান অর্থোডক্স, গ্রীক অর্থোডক্স, জেহোভাস উইটনেস, হিন্দু, ইহুদি, বাহাই এবং নাস্তিক। অমুসলিম জনসংখ্যার সাধারণত বিদেশী বংশোদ্ভূত নাগরিকদের নিয়ে গঠিত এবং বেশিরভাগই জিবুতি শহরে বাস করে।
রাজনীতি
জিবুতির সংবিধানের ১নং অনুচ্ছেদে ইসলামকে একমাত্র রাষ্ট্রধর্ম হিসাবে নামকরণ করে এবং ১১নং অনুচ্ছেদে সকল ধর্মের নাগরিকদের সমতা এবং ধর্মীয় অনুশীলনের স্বাধীনতা প্রদান করে। ইসলাম রাষ্ট্রধর্ম হলেও সংবিধানে ধর্মভিত্তিক রাজনৈতিক দলগুলোর অনুমতি নেই।
বেশিরভাগ স্থানীয় মুসলমানরা সুন্নি সম্প্রদায়কে মেনে চলে যারা শাফিঈ মাযহাবের অনুসরণ করে। অ-সাম্প্রদায়িক মুসলমানরা মূলত বিভিন্ন মাযহাবের সুফি অনুশাসনের অন্তর্ভুক্ত।
২০১২ সালে একটি আইন পাস করা হয়েছিল যা ধর্ম বিষয়ক মন্ত্রণালয়কে জুমার নামাজের সময় প্রচারিত বার্তা সহ জিবুতির মসজিদগুলির উপর নজরদারি বৃদ্ধি করতে বলেছিল। ইসলামিক বিষয়ক মন্ত্রণালয় নতুন আইনটি ব্যবহার করেছে যা মসজিদের ইমামদের প্রতিস্থাপন এবং সাময়িকভাবে কিছু মসজিদ বন্ধ করার জন্য নিয়ন্ত্রন করেছে। শক্তিশালী রাজনৈতিক এবং সামাজিক ন্যায়বিচারের বিষয়বস্তু সহ কিছু ইমামকে নিরাপত্তা পরিষেবার দ্বারা জিজ্ঞাসাবাদ করা হয়েছে বলে জানা গেছে। শুক্রবারের খুতবার বিষয়বস্তু এবং মসজিদের সেবায় যোগদানকারী লোকদের কার্যকলাপের উপর সাদা পোশাকের অফিসারদের নজরদারি করার খবরও পাওয়া গেছে।
২০১৪ সালে, সরকার মসজিদগুলির রাষ্ট্রীয় নিয়ন্ত্রণের উপর একটি আইন কার্যকর করার জন্য একটি ডিক্রি জারি করে যা ইমামদের মর্যাদাকে ইসলামী বিষয়ক মন্ত্রকের অধীনে সিভিল সার্ভিস কর্মচারীতে রূপান্তরিত করে এবং মসজিদের সম্পত্তি এবং অন্যান্য সম্পদের মালিকানা সরকারের কাছে হস্তান্তর করে। ধর্ম বিষয়ক মন্ত্রণালয়ের মহাসচিব বলেন, এই ডিক্রির লক্ষ্য মসজিদ থেকে রাজনৈতিক কার্যকলাপ দূর করা এবং মসজিদের সম্পদ ও কার্যক্রমের ওপর অধিকতর সরকারি তদারকি করা। সরকারী কর্মকর্তারা ইঙ্গিত দিয়েছেন যে আইনটি মসজিদগুলিতে অনুভূত বিদেশী প্রভাব মোকাবেলার জন্য পাশ করা হয়েছিল।
পারিবারিক কোডের ২৩ অনুচ্ছেদ অনুযায়ী, একজন অমুসলিম পুরুষ ইসলাম গ্রহণ করার পরই একজন মুসলিম নারীকে বিয়ে করতে পারে। অনৈসলামিক বিবাহ সরকার কর্তৃক আইনত স্বীকৃত নয়, যেটি শুধুমাত্র ইসলামী বিষয়ক মন্ত্রনালয় বা স্বরাষ্ট্র মন্ত্রনালয় অনুযায়ী সম্পাদিত বিবাহকেই স্বীকৃতি দেয়।
দেশব্যাপী আনুমানিক ৪০টি বেসরকারি ইসলামিক স্কুল রয়েছে, যেগুলো ইসলামিক বিষয়ক মন্ত্রণালয় এবং শিক্ষা মন্ত্রণালয় দ্বারা পরিচালিত হয়। পাবলিক স্কুলগুলি ধর্মনিরপেক্ষ থাকে, যদিও ইসলামী বিষয়ক মন্ত্রনালয় একটি প্রোগ্রাম চালু করেছিল যেখানে ধর্মীয় নেতারা অ-বাধ্য ইভেন্টগুলিতে ধর্মীয় প্রশ্নের উত্তর দিতে এক ঘন্টার জন্য ধর্মনিরপেক্ষ স্কুলগুলিতে যান।
সমসাময়িক ইসলাম
জিবুতির মুসলিম জনসংখ্যার বেশিরভাগ সুন্নি মুসলিম। দেশের জনসংখ্যার ৯৪% ইসলাম পালন করে, বাকি ৬% বাসিন্দারা রোমান ক্যাথলিক, প্রোটেস্ট্যান্ট, ইথিওপিয়ান অর্থোডক্স, গ্রীক অর্থোডক্স, জেহোভাস উইটনেস, হিন্দু, ইহুদি, বাহাই ধর্মাবলম্বী এবং নাস্তিক । অমুসলিম জনসংখ্যার বেশিরভাগই বিদেশী বংশোদ্ভূত নাগরিক এবং বেশিরভাগই জিবুতি শহরে বাস করে।
রাজনীতি
জিবুতির সংবিধানের ১ নং অনুচ্ছেদে ইসলামকে একমাত্র রাষ্ট্রধর্ম হিসাবে নামকরণ করা হয়েছে এবং ১১ নং অনুচ্ছেদে সকল ধর্মের নাগরিকদের সমতা এবং ধর্মীয় অনুশীলনের স্বাধীনতা প্রদান করা হয়েছে। রাষ্ট্রধর্ম ইসলাম হলেও সংবিধানে ধর্মভিত্তিক রাজনৈতিক দলগুলোর অনুমতি নেই।
২০১২ সালে, একটি আইন পাস করা হয়েছিল যাতে ধর্ম বিষয়ক মন্ত্রণালয়কে জুমার নামাজের সময় প্রচারিত বার্তা সহ জিবুতির মসজিদগুলির উপর নজরদারি বৃদ্ধি করতে বলেছিল। ইসলামিক বিষয়ক মন্ত্রণালয় নতুন আইনটি ব্যবহার করে মসজিদের ইমামদের প্রতিস্থাপন এবং সাময়িকভাবে কিছু মসজিদ বন্ধ করেছে। শক্তিশালী রাজনৈতিক এবং সামাজিক ন্যায়বিচারের বিষয়বস্তু সহ কিছু ইমামকে নিরাপত্তা পরিষেবার দ্বারা জিজ্ঞাসাবাদ করা হয়েছে বলে জানা গেছে। শুক্রবারের খুতবার বিষয়বস্তু এবং মসজিদের সেবায় যোগদানকারী লোকদের কার্যকলাপের উপর সাদা পোশাকের অফিসারদের নজরদারি করার খবরও পাওয়া গেছে।
২০১৪ সালে, সরকার মসজিদগুলির রাষ্ট্রীয় নিয়ন্ত্রণের উপর একটি আইন কার্যকর করার জন্য একটি ডিক্রি জারি করে যা ইমামদের মর্যাদাকে ইসলামী বিষয়ক মন্ত্রকের অধীনে সিভিল সার্ভিস কর্মচারীতে রূপান্তরিত করে এবং মসজিদের সম্পত্তি এবং অন্যান্য সম্পদের মালিকানা সরকারের কাছে হস্তান্তর করে। ধর্ম বিষয়ক মন্ত্রণালয়ের মহাসচিব বলেন, এই ডিক্রির লক্ষ্য মসজিদ থেকে রাজনৈতিক কার্যকলাপ দূর করা এবং মসজিদের সম্পদ ও কার্যক্রমের ওপর সরকারি তদারকি বৃদ্ধি করা। সরকারী কর্মকর্তারা ইঙ্গিত দিয়েছেন যে মসজিদগুলিতে অনুভূত বিদেশী প্রভাব মোকাবেলার জন্য আইনটি পাস করা হয়েছিল।
পারিবারিক কোডের ২৩ নং অনুচ্ছেদ অনুযায়ী, একজন অমুসলিম পুরুষ ইসলাম গ্রহণ করার পরই একজন মুসলিম নারীকে বিয়ে করতে পারে। অনৈসলামিক বিবাহ সরকার কর্তৃক আইনত স্বীকৃত নয়, শুধুমাত্র ইসলামী বিষয়ক মন্ত্রনালয় বা স্বরাষ্ট্র মন্ত্রনালয় অনুযায়ী সম্পাদিত বিবাহকেই সরকার স্বীকৃতি দেয়।
আর্থিক প্রতিষ্ঠান বিভাগ
আর্থিক প্রতিষ্ঠান বিভাগ হলো বাংলাদেশ সরকারের অর্থ মন্ত্রণালয়ের একটি বিভাগ, যা সমস্ত রাষ্ট্রীয় মালিকানাধীন ব্যাংক, আর্থিক প্রতিষ্ঠান এবং স্টক এক্সচেঞ্জ পরিচালনার দায়িত্বে নিয়োজিত। এ বিভাগের বর্তমান সচিব হলেন শেখ মোহাম্মদ সলীম উল্লাহ।
ইতিহাস
আর্থিক প্রতিষ্ঠান বিভাগ একই মন্ত্রণালয়ের অর্থ বিভাগের কিছু দায়িত্ব ২০১০ সালের ৮ জানুয়ারী মাসে একটি স্বতন্ত্র বিভাগ হিসাবে আত্মপ্রকাশ করে।  এর আগে এ সংক্রান্ত  কার্যাবলী অর্থ বিভাগের অন্তর্গত একটি শাখার মাধ্যমে পরিচালিত হয়ে আসছিলো।
সংযুক্ত সংস্থা
নিম্নে উল্লিখিত ভিন্ন ভিন্ন আইনে পরিচালিত আর্থিক প্রতিষ্ঠান বা আর্থিক প্রতিষ্ঠানের নিয়ন্ত্রণ সংস্থার সাথে বাংলাদেশ সরকারের যোগাযোগকারী হিসেবে আর্থিক প্রতিষ্ঠান বিভাগ কাজ করে থাকে পাশাপাশি আর্থিক সহায়তাও প্রদান করে-
রাশেদ খান মেনন
রাশেদ খান মেনন (জন্মঃ ১৮ মে, ১৯৪৩) বাংলাদেশের একজন বামপন্থী সংশোধনবাদী ধারার রাজনৈতিক নেতা। ১৯৭৯ খ্রিষ্টাব্দের নির্বাচনে তিনি প্রথমবারের মতো জাতীয় সংসদের সদস্য নির্বাচিত হন। বর্তমানে তিনি বাংলাদেশের ওয়ার্কার্স পার্টির নির্বাচিত সভাপতি। ২০১৪ সালের ৫ জানুয়ারী নির্বাচনের জন্য গঠিত সর্বদলীয় মন্ত্রী সভায় ডাক ও তার মন্ত্রণালয়ের দায়িত্ব পালন করেন। এই নির্বাচনে তিনি ঢাকা থেকে পুনরায় সংসদ সদস্য নির্বাচিত হন এবং বেসামরিক বিমান পরিবহন ও পর্যটন মন্ত্রণালয়ের দায়িত্ব পান। ২০১৮ সালে তিনি পুনরায় সংসদ সদস্য নির্বাচিত হন।
পারিবারিক বৃত্তান্ত
তার পিতা বিচারপতি আব্দুল জব্বার খান পাকিস্তানের জাতীয় পরিষদের স্পীকার ছিলেন। মাতা ও স্ত্রীর নাম যথাক্রমে সালেহা খাতুন এবং লুৎফুন্নেসা খান। তার ভাই-বোনরা হলেন সাংবাদিক সাদেক খান, কবি আবু জাফর ওবায়দুল্লাহ, সাংবাদিক এনায়েতুল্লাহ্‌ খান এবং বিএনপি সরকারের সাবেক সংস্কৃতি মন্ত্রী (অষ্টম জাতীয় সংসদ) বেগম সেলিনা রহমান, ইংরেজি দৈনিক নিউ এজ এর প্রকাশক শহিদুল্লাহ খান বাদল।
শিক্ষা
তিনি ১৯৪৩ খিস্টাব্দের ১৮ই মে তারিখে ফরিদপুর শহরে জন্মগ্রহণ করেন। তিনি কলেজিয়েট স্কুল, ঢাকা কলেজ থেকে পড়াশোনা করে ঢাকা বিশ্ববিদ্যালয় থেকে স্নাতক সম্মান (অর্থনীতি) স্নাতকোত্তর (অর্থনীতি) সম্পন্ন করেন।
রাজনীতি
ছাত্রজীবন থেকেই তিনি রাজনীতিতে সক্রিয়ভাবে অংশগ্রহণ করতে থাকেন। তিনি বাংলাদেশ ছাত্র ইউনিয়নের নেতা ছিলেন। তিনি চীনপন্থী রাজনীতিতে দীক্ষিত এবং মাওলানা আব্দুল হামিদ খান ভাসানীর ভাবশিষ্য। ষাটের দশকে তৎকালীন পূর্ব পাকিস্তানে সামরিক আইন বিরোধী ও পূর্ব পাকিস্তানের স্বাধিকার আদায়ের আন্দোলনে তিনি অংশগ্রহণ করেছেন। ১৯৬২-র শিক্ষা আন্দোলনে নেতৃত্ব দিয়ে তিনি বিখ্যাত হয়ে ওঠেন। ১৯৬৯-এর গণঅভ্যুত্থান সংগঠনে তিনি অসামান্য ভূমিকা পালন করেন। বাংলাদেশের স্বাধীনতা যুদ্ধে তিনি অংশগ্রহণ করেন। পাকিস্তান আমলে "স্বাধীন পূর্ব বাংলার" কথা বলার জন্য তাকে সাত বছর সশ্রম কারাদণ্ড ভোগ করতে হয়েছিল। ২০০৮ খ্রিষ্টাব্দের নির্বাচনে তিনি বাংলাদেশের জাতীয় সংসদের সদস্য নির্বাচিত হন এবং তাকে শিক্ষা মন্ত্রণালয়-সম্পর্কিত সংসদীয় স্থায়ী কমিটির সভাপতি মনোনীত করা হয়। ২০০৮-এর জাতীয় সংসদ নির্বাচনে তিনি আওয়ামী লীগের সঙ্গে জোটবদ্ধ হয়ে নির্বাচনে অংশগ্রহণ করেন।
পুরস্কার ও স্বীকৃতি
বাংলাদেশের মুক্তিযুদ্ধে গৌরবোজ্জ্বল ভূমিকা রাখার স্বীকৃতিস্বরূপ ঢাকা শহরের বাংলা মোটর থেকে মগবাজার মোড় পর্যন্ত সড়কের নামকরণ করা হয়েছে "রাশেদ খান মেনন সড়ক"।
মেরী মেলন
মেরী মেলন (২৩ সেপ্টেম্বর ১৮৬৯ – ১১ নভেম্বর ১৯৩৮), বা টাইফয়েড মেরী, মার্কিন যুক্তরাষ্ট্রে টাইফয়েড জ্বরের জীবাণুর অলাক্ষণিক বাহক হিসাবে শনাক্ত হওয়া প্রথম ব্যক্তি। রাঁধু্নীরূপে কাজ করা প্রথম সময়পর্বে তিনি ২২ জন অন্য লোককৈ সংক্রমিত করেছিলেন বলে ধারণা করা হয় যার মধ্যে তিনজনের মৃত্যু ঘটে। তাঁকে স্বাস্থ্য কর্তৃপক্ষ‌ দুবার জোর করে পৃথক করে রেখেছিল। প্রায় তিন দশক তেমনভাবে থাকার পরে তাঁর মৃত্যু ঘটে।
প্রারম্ভিক জীবন
১৮৬৯ সালে কুক্‌সটাউন, কাউন্টি টাইরনে (এখনকার উত্তর আয়ারল্যান্ড) মেরী মেলনের জন্ম হয়েছিল। ১৮৮৩ সালে ১৫ বছর বয়সে তিনি মার্কিন যুক্তরাষ্ট্রে অভিবাসন করেন। কিছুকাল সম্পর্কীয় লোকের সাথে থাকার পরে তিনি এক ধনী মানুষের রাঁধুনীর কাজ পান।
কর্মজীবন
১৯০০ সাল থেকে ১৯০৭ সাল পর্যন্ত মেলন নিউইয়র্ক মহানগর অঞ্চলে সাতটা পরিবারের জন্য রাঁধুনীর কাজ করেছিলেন। ১৯০০ সালে তিনি নিউইয়র্কের মামারোনেকে কাজ করছিলেন যেখানে কাজে থাকার দুসপ্তাহর মধ্যে বাসিন্দারা টাইফয়েডে আক্রান্ত হয়। ১৯০১ সালে তিনি মানহাটানে যান। সেখানে তাঁর কাজ করা পরিবারের লোকরা জ্বর ও পাতলা পায়খানায় ভোগে এবং ধোপার মৃত্যু হয়। তার পরে মেলন এক উকিলের বাড়িতে কাজ করেন। সেই পরিবারের সাত-আটজন লোক অসুস্থ হওয়ার পরে তিনি সেই স্থান পরিত্যাগ করেন।
১৯০৬ সালে তিনি লং আইল্যান্ডের অয়ষ্টার বেতে কাজ নেন। দুসপ্তাহর মধ্যে পরিবারের ১১ জন সদস্যের ১০ জনই টাইফয়েডে পড়ে চিকিৎসালয়ে ভর্তি হয়। তিনি আবার স্থান বদলান এবং পুনরায় তিনটি পরিবারে একই ঘটনা ঘটে।   এমনভাবে অন্য কয়েকটি পরিবারেও টাইফয়েড রোগ দেখা দেয়।
বাংলাদেশের ব্যস্ততম বিমানবন্দরগুলির তালিকা
বাংলাদেশের বিমানবন্দরগুলির মধ্যে শীর্ষ ৮ টি ব্যস্ত বিমানবন্দরের তালিকা এখানে প্রদান করা হয়েছে। নিচের টেবিলগুলিতে বাংলাদেশের  ব্যস্ততম বিমানবন্দরগুলিতে মোট যাত্রীবাহী চলাচলের প্রকাশিত বার্ষিক তথ্য রয়েছে।
যাত্রী চলাচল
উৎস: www.ceicdata.com
ফিফা বালোঁ দর
thumb|250px| জোহানেসবার্গে ফিফা বালোঁ দর পদক প্রবর্তন উপলক্ষে ফিফা প্রধান [[সেপ ব্লাটার চুক্তিপত্র তুলে ধরছেন]] ফিফা ব্যালন ডি’অর বা ফিফা বালোঁ দর (FIFA Ballon d'Or,, "সোনালী বল") এক ধরনের ফুটবল পদক যা বিশ্ব ফুটবলের প্রধান সংগঠন ফিফা কর্তৃক পরিচালিত হয়। এটি সাংবার্ষিকভাবে পূর্বের বছরের অসাধারণ ক্রীড়ানৈপুণ্য প্রদর্শনকারী বিশ্বের সবচেয়ে সেরা ফুটবল খেলোয়াড়কে পুরস্কার হিসেবে প্রদান করা হয়ে থাকে। পুরুষ বিভাগে বালোঁ দর পদক প্রদান করা হয়ে থাকে। ভোটাভুটির মাধ্যমে বিশ্বের সেরা ফুটবল খেলোয়াড়কে নির্বাচন করা হয়। আন্তর্জাতিক ফুটবল দলগুলোর কোচ ও অধিনায়ক-সহ বিশ্বের বিভিন্ন প্রান্তের ক্রীড়া সাংবাদিকগণ তাদের স্ব-স্ব ভোটাধিকার প্রয়োগের মাধ্যমে যোগ্যতম খেলোয়াড়কে খুঁজে বের করে পুরস্কৃত করেন।
প্রেক্ষাপট
ফিফা বালোঁ দর পুরস্কারটি ২০১০ সাল থেকে প্রবর্তিত হয়েছে। ফ্রান্সের দ্বি-সাপ্তাহিক পত্রিকা ফ্রান্স ফুটবল কর্তৃক প্রদেয় বালোঁ দর এবং ফিফা বর্ষসেরা ফুটবলার পদক একীভূত হয়ে ফিফা বালোঁ দর পদক হিসেবে বর্তমানে পরিচিতি লাভ করেছে। তন্মধ্যে বর্তমানে ফিফা বর্ষসেরা ফুটবলার পদকটি মহিলাদের মাঝে প্রদান করা হয়। অভিষেক বর্ষেই পুরস্কার পেয়েছিলেন আর্জেন্টিনা তথা বিশ্বের অন্যতম জনপ্রিয় ফুটবলার লিওনেল মেসি। স্মর্তব্য যে, তিনি এর পূর্বের বছরও বালোঁ দর পুরস্কারটি পেয়েছিলেন। ২০১১ সালে মেসি পুনরায় এ পদক পেয়ে ধারাবাহিকভাবে ৪র্থবারের মতো বিশ্বের সেরা খেলোয়াড়ের মর্যাদা লাভ করেছেন।
বিজয়ীদের তালিকা
thumb|upright|ফিফা বালোঁ দরের প্রথম তিনবার পুরস্কার লাভ করেন [[লিওনেল মেসি]]
সম্মানসূচক বালোঁ দর (প্রি দনর)
১৯৯০ সালে প্রথমবার ডিয়োগো ম্যারাডোনা কে ব্যালনডোর সম্মান সূচক পুরস্কার দেওয়া হয়। পরে ২০১৪ সালে পেলেকে সম্মানসূচক বালোঁ দর পুরস্কারে ভূষিত করা হয়। তিনি তিনবার ব্রাজিলকে ফিফা বিশ্বকাপ জয়ে সহায়তা করেন। কিন্তু তিনি ফিফা কর্তৃক ব্যক্তিগতভাবে কোন পুরস্কারে ভূষিত হননি। ঐসময় কেবলমাত্র ইউরোপভিত্তিক দলগুলোর ফুটবলাররা প্রকৃত বালোঁ দর পুরস্কার জয়লাভের জন্য বিবেচিত হতেন।
দাওয়াতুল ইসলাম
দাওয়াতুল ইসলাম ইউকে এবং আইরে লন্ডনে অবস্থিত একটি মুসলিম সংগঠন। বাংলাদেশ প্রতিষ্ঠার পরে ১৯৭৮ সালে ব্রিটেনের পূর্ব বাঙালি মুসলমানদের পরিচর্যা করতে জামায়াতে ইসলামী পাকিস্তান- ভিত্তিক যুক্তরাজ্য ইসলামিক মিশন থেকে এই সংগঠন প্রতিষ্ঠিত হয়েছিল। ১৯৯০ সালে, সংগঠনটি বাংলাদেশের আঞ্চলিক পার্থক্যের কারণে  ইসলামিক ফোরাম ইউরোপ দাওয়াতুল ইসলামের কাছ থেকে এটির কার্যক্রম বিচ্ছিন্ন করেছে।  বাংলাদেশে গুলশানে জঙ্গি হামলায় দাওয়াতুল ইসলাম জড়িত ছিল বলে ধারণা করা হয়। এই সংগঠনটি বর্তমানে একটি মসজিদ, দারুল উম্মাহ, বিগল্যান্ড স্ট্রিট, টাওয়ার হ্যামলেটস ভিত্তিক পরিচালিত হচ্ছে।
সেন্ট্রাল ফরেনসিক সায়েন্স ল্যাবরেটরি
সেন্ট্রাল ফরেনসিক সায়েন্স ল্যাবরেটরি (সংক্ষেপে সিএফএসএল) ভারতের স্বরাষ্ট্র মন্ত্রকের অধীনে পরিচালিত একটি পরীক্ষাগার। এই পরীক্ষাগার দেশের বিচারসহায়ক বিজ্ঞান সংক্রান্ত প্রয়োজনগুলি পূরণ করে।
ভারতে চারটি কেন্দ্রীয় ফরেনসিক ল্যাবরেটরি আছে। এগুলি হায়দরাবাদ, কলকাতা, নতুন দিল্লি ও চণ্ডীগড় শহরে অবস্থিত। সিএফএসএল হায়দরাবাদ রসায়ন বিজ্ঞান, সিএফএসএল কলকাতা জীববিজ্ঞান ও সিএফএসএল চণ্ডীগড় পদার্থবিদ্যা পরীক্ষাগার। এগুলি স্বরাষ্ট্র মন্ত্রকের বিচারসহায়ক বিজ্ঞান অধিকরণের অধিভুক্ত। অন্যদিকে নতুন দিল্লির পরীক্ষাগারটি সেন্ট্রাল ব্যুরো অফ ইনভেস্টিগেশন (সিবিআই)-এর নিয়ন্ত্রণাধীন। এই পরীক্ষাগারই সিবিআই নিজস্ব পরীক্ষাসংক্রান্ত কাজে ব্যবহার করে।
সিরাজুল হক (বীর প্রতীক)
শহীদ সিরাজুল হক (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
জন্ম ও শিক্ষাজীবন
শহীদ সিরাজুল হকের পৈতৃক বাড়ি চট্টগ্রাম জেলার মীরসরাই উপজেলার ওয়াহেদপুর গ্রামে। তিনি অবিবাহিত ছিলেন। তার বাবার নাম সামসুল হক ভূঁইয়া এবং মায়ের নাম ঝিরাদন বিবি।
কর্মজীবন
শহীদ সিরাজুল হক চাকরি করতেন পাকিস্তান সেনাবাহিনীর অষ্টম ইস্ট বেঙ্গল রেজিমেন্টে। ১৯৭১ সালে এর অবস্থান ছিল চট্টগ্রামের ষোলশহরে। তবে তিনি কয়েকজনসহ তখন চট্টগ্রামের একটি জুট মিলের নিরাপত্তার দায়িত্বে নিয়োজিত ছিলেন। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধ শেষে ভারতে যান। ১ নম্বর সেক্টরের হরিনা ক্যাম্পে থাকাকালে তিনি মুক্তিবাহিনীর জেড ফোর্সে অন্তর্ভুক্ত হন।
মুক্তিযুদ্ধে ভূমিকা
১৯৭১ সালের ৪ আগস্ট শেরপুর জেলার নকশী বিওপিতে মুক্তিবাহিনী ও পাকিস্তান সেনাবাহিনীর মধ্যে ভয়াবহ এক যুদ্ধ সংঘটিত হয়। মুক্তিযুদ্ধকালে পাকিস্তান সেনাবাহিনী নকশী বিওপি দুর্গের আদলে সুসজ্জিত করেছিল। এখানে মোতায়েন ছিল প্রায় একদল সুপ্রশিক্ষিত পাকিস্তানি সেনা। মূল আক্রমণে মুক্তিবাহিনীর দুটি কোম্পানি (ব্রাভো ও ডেলটা) অংশ নেয়। একটি দলে ছিলেন সিরাজুল হক। তার দলে তিনিসহ মাত্র কয়েকজন ছিলেন নিয়মিত বাহিনীর মতো প্রশিক্ষিত। বাকিরা ছিলেন স্বল্প প্রশিক্ষণপ্রাপ্ত। যুদ্ধের পূর্ব অভিজ্ঞতা তাদের ছিল না। ওই যুদ্ধই ছিল তাদের জীবনের প্রথম যুদ্ধ। এই যুদ্ধে মুক্তিবাহিনীর আক্রমণকারী দলের নেতৃত্ব দেন আমীন আহম্মেদ চৌধুরী (বীর বিক্রম)। ৩ আগস্ট রাতে দুই কোম্পানি যোদ্ধা নিয়ে নকশী বিওপি আক্রমণ করেন তিনি। অ্যাসেম্বলি এরিয়া থেকে যোদ্ধারা অত্যন্ত সাবলীল গতিতে এফইউপিতে (ফর্মিং আপ প্লেস) রওনা হয় মুক্তিযোদ্ধা দল। মাঝপথে নালা ক্রস করার সময় কোনো শব্দ হয়নি। এর আগে যোদ্ধাদের নিয়ে পানির মধ্যে বিনা শব্দে চলার প্র্যাকটিস করেছিলেন আমীন আহম্মেদ চৌধুরী। তিনটা ৪৫ মিনিটে মুক্তিযোদ্ধাদের আর্টিলারি গর্জে ওঠে। কিন্তু ভাগ্যের পরিহাস, যুদ্ধের আগেই এফইউপিতে নিজেদের আর্টিলারির কয়েকটি গোলা এসে পড়ে। একই সময়ে পাকিস্তানি আর্টিলারিও গর্জে ওঠে। এর মধ্যেই এক্সটেনডেড ফরমেশন তৈরি করে নেন মুক্তিযোদ্ধারা। একটু পর অ্যাসল্ট লাইন ফর্ম করে আমীন আহম্মেদ চৌধুরী চার্জ বলে হুংকার দেওয়ামাত্র মুক্তিযোদ্ধারা সঙ্গিন উঁচু করে ‘জয়বাংলা’ ধ্বনি দিয়ে ক্ষিপ্রগতিতে এগিয়ে যায়। শত্রু পাকিস্তানি সেনাদের বেয়নেট চার্জের জন্য তারা রীতিমতো দৌড়াতে থাকে। মুক্তিযোদ্ধাদের মনোবল দেখে পাকিস্তানি সেনারা তখন পলায়নরত। ‘ঠিক তখনই শত্রুর আর্টিলারির শেলভো ফায়ার (এয়ার ব্রাস্ট) এসে পড়ে মুক্তিযোদ্ধাদের ওপর। সঙ্গে সঙ্গে কয়েকজন মুক্তিযোদ্ধা মাটিতে লুটিয়ে পড়ে। এতে মুক্তিযোদ্ধারা কিছুটা ছত্রভঙ্গ হয়ে যায়। এতে আমীন আহম্মেদ চৌধুরীর ডান পায়েও একটা শেল লাগে। শত্রুর বাংকার তখন কয়েক গজ দূরে। তখনও গুটি কতক অতি সাহসী মুক্তিযোদ্ধা পলায়নরত শত্রু পাকিস্তানি সেনাদের মারছে। কেউ কেউ মাইন ফিল্ডে ফেঁসে গিয়ে উড়ে যাচ্ছে। কেউবা শত্রুর গুলি খেয়ে পড়ে যাচ্ছে। তাদের মন চাঙা রাখার জন্য জোরে জয়বাংলা চিৎকার দিয়ে আমীন আহম্মেদ চৌধুরী বলেন, আগে অগ্রসর হও। এরপর পাকিস্তানিদের বিওপি তছনছ হয়ে গেল। সেদিন যুদ্ধে অবশ্য মুক্তিযোদ্ধারা বিজয়ের দ্বারপ্রান্তে পৌঁছেও শেষ পর্যন্ত বিজয়ী হতে পারেননি। সিরাজুল ইসলাম হাতাহাতি যুদ্ধের একপর্যায়ে গুলিবিদ্ধ হন। বিদীর্ণ হয়ে যায় তার শরীর। শহীদ হন তিনি। সহযোদ্ধারা তার মরদেহ উদ্ধার করতে সক্ষম হন। তাকে ভারতের মাটিতে আরও কয়েকজনের সঙ্গে সমাহিত করা হয়।
বুরুন্ডিতে ধর্ম
বুরুন্ডিতে ধর্ম বৈচিত্র্যময়, বেশিরভাগ বিশ্বাসীখ্রিস্টান ধর্মের। সিআইএ ফ্যাক্টবুকের ২০০৮ সালের অনুমান অনুসারে, বুরুন্ডির জনসংখ্যার প্রায় ৮৬ শতাংশ খ্রিস্টান (২১.১% রোমান ক্যাথলিক, ২৩.৯% প্রোটেস্ট্যান্ট ), ৭.৯% ঐতিহ্যগত ধর্ম অনুসরণ করে এবং ২.৫ শতাংশ মুসলিম (প্রধানত সুন্নি )।  বিপরীতে, ২০১০ সালে এনসাইক্লোপিডিয়া অফ আফ্রিকার আরেকটি অনুমান, বলে যে বুরুন্ডির ৬৭ শতাংশ মানুষ খ্রিস্টান, ২৩% ঐতিহ্যগত ধর্ম অনুসরণ করে এবং ১০% মুসলিম বা অন্যান্য ধর্মের অনুসারী।
শোথ
শোথ (Edema), তরল ধারণ, বা ফোলা নামেও পরিচিত। এ রোগে শরীরের  টিস্যুতে তরল জমা হয়। শোথ সাধারণত পা এবং বাহুকে প্রভাবিত করে। শোথের লক্ষণগুলোর মধ্যে রয়েছে ত্বকে টান অনুভব করা, আক্রান্ত অঞ্চলটি ভারী বোধ করা এবং আক্রান্ত সন্ধিগুলো স্থানান্তরিত হওয়া ইত্যাদি। শোথের অন্যান্য লক্ষণ অন্তর্নিহিত কারণের উপর নির্ভর করে।
নির্দিষ্ট জায়গা
শোথ একটি নির্দিষ্ট অঙ্গ যেমন অগ্নাশয়ের প্রদাহ বা টেন্ডোনাইটিস হিসেবেও দেখা দিতে পারে। নির্দিষ্ট অঙ্গগুলির টিস্যু নির্দিষ্ট প্রক্রিয়ার মাধ্যমে শোথের প্রকাশ করে।
নির্দিষ্ট অঙ্গগুলির মধ্যে শোথের উদাহরণ: